આણંદ તાલુકાના વલાસણ દૂધ ઉત્પાદક સહકારી મંડળીમાં પશુપાલકોએ દૂધ મંડળીમાં ભરેલા હિસાબમાં ૭૦૦ જેટલા પશુપાલકોને નાણાં ઓછા ચુકવવામાં આવતાં પશુપાલકોને દૂધના હિસાબમાં ઓછા નાણાં મળ્યા હોવાનું જણાતાં પશુપાલકોએ આ અંગે મંડળીના ચેરમેન અને સેક્રેટરી સમક્ષ રજુઆતો કરી હતી તેમ છતાં પશુપાલકોને તેઓના હિસાબના બાકીના નાણાં ચુકવવામાં નહી આવતા પશુપાલકોમાં ઉગ્ર રોષ ફાટી નીકળ્યો હતો અને આજે સવારે દૂધ મંડળીમાં દૂધ ભરવા આવેલા પશુપાલકોએ એકત્ર થઈ ડેરીમાં હોબાળો મચાવ્યો હતો અને ડેરીની બહાર ડેરી ઉગ્ર સુત્રોચ્ચાર કરી વિરોધ પ્રદર્શન કર્યું હતું અને આક્રોશ વ્યક્ત કરતા જણાવ્યું હતું કે તેઓ દૂધ મંડળીમાં નિયમીત દુધ ભરે છે પરંતુ છેલ્લા ૧૦ દિવસના તેઓના હિસાબમાં ૧૦ થી ૨૦ રૂપિયાની ભુલ આવતાં તેઓએ નાણાં હિસાબમાં ઓછા મળ્યાં છે.